ประกาศกรมสวัสดิการและคุ้มครองแรงงาน เรื่อง  หลักเกณฑ์และวิธีการเลือกตั้งคณะกรรมการสวัสดิการในสถานประกอบกิจการ

ประกาศกรมสวัสดิการและคุ้มครองแรงงาน

ประกาศกรมสวัสดิการและคุ้มครองแรงงาน
เรื่อง 
หลักเกณฑ์และวิธีการเลือกตั้งคณะกรรมการสวัสดิการ
ในสถานประกอบกิจการ
------------------------------

                        อาศัยอำนาจตามความในมาตรา
๙๖ วรรคสอง แห่งพระราชบัญญัติคุ้มครอง
แรงงาน พ.ศ. ๒๕๔๑
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและ
เสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕
มาตรา ๔๘ และมาตรา ๕๐ 
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่ง
กฎหมาย อธิบดีกรมสวัสดิการและคุ้มครองแรงงานจึงออกประกาศไว้
ดังต่อไปนี้

                        ข้อ  ๑ 
ประกาศนี้เรียกว่า "ประกาศกรมสวัสดิการและคุ้มครองแรงงาน เรื่อง 
หลักเกณฑ์และวิธีการเลือกตั้งคณะกรรมการสวัสดิการในสถานประกอบกิจการ"

                        ข้อ  ๒ 
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

                        ข้อ  ๓ 
ให้ยกเลิกประกาศกรมสวัสดิการและคุ้มครองแรงงาน เรื่อง หลักเกณฑ์
และวิธีการในการเลือกตั้งคณะกรรมการสวัสดิการในสถานประกอบกิจการ
ลงวันที่ ๑๙ สิงหาคม 
พ.ศ. ๒๕๔๑

                        ข้อ  ๔ ให้นายจ้างจัดให้มีคณะกรรมการสวัสดิการในสถานประกอบกิจการ
ภายในสามสิบวันนับแต่วันที่มีลูกจ้างครบห้าสิบคน

                        ข้อ  ๕ 
ในสถานประกอบกิจการแห่งหนึ่งให้เลือกตั้งคณะกรรมการสวัสดิการใน
สถานประกอบกิจการได้หนึ่งคณะ
                        สถานประกอบกิจการตามวรรคหนึ่ง
หมายความรวมถึง สำนักงานสาขาหรือ
หน่วยงานของนายจ้างแต่ละแห่งที่ตั้งอยู่ภายนอกซึ่งแต่ละแห่งมีลูกจ้างตั้งแต่ห้าสิบคนขึ้นไปด้วย

                        ข้อ  ๖ 
ให้นายจ้างแต่งตั้งลูกจ้างในสถานประกอบกิจการไม่น้อยกว่าห้าคนซึ่งไม่
ประสงค์จะสมัครรับเลือกตั้งเป็นกรรมการสวัสดิการในสถานประกอบกิจการป็นคณะกรรมการ
ดำเนินการเลือกตั้ง

                        ข้อ  ๗ 
ให้คณะกรรมการดำเนินการเลือกตั้งมีหน้าที่ดังต่อไปนี้
                        (๑)  ประกาศวิธีการเลือกตั้ง กำหนดวัน เวลา
สถานที่เลือกตั้งและ
กำหนดระยะเวลารับสมัครผู้ที่จะสมัครรับเลือกตั้งเป็นกรรมการสวัสดิการในสถานประกอบกิจการ
โดยเปิดเผย ณ สถานที่ทำงานของลูกจ้างก่อนการเลือกตั้งและแจ้งให้นายจ้างและพนักงานตรวจ
แรงงานแห่งท้องที่ที่สถานประกอบกิจการตั้งอยู่ทราบโดยเร็ว
                        (๒)  เตรียมการเลือกตั้ง
                        (๓)  ดำเนินการเลือกตั้ง
                        (๔)  ดำเนินการนับคะแนนเสียง
                        การดำเนินการตามวรรคหนึ่ง
ให้คณะกรรมการดำเนินการเลือกตั้งดำเนินการให้
แล้วเสร็จภายในสามสิบวันนับแต่วันที่มีลูกจ้างครบห้าสิบคนหรือวันที่กรรมการสวัสดิการในสถาน
ประกอบกิจการพ้นจากตำแหน่ง แล้วแต่กรณี
                        ให้นายจ้างอำนวยความสะดวก
จัดหาอุปกรณ์สำหรับใช้ประกาศหาเสียงและ
ลงคะแนนเสียงเลือกตั้ง
และออกค่าใช้จ่ายในการดำเนินการเลือกตั้งตามประกาศนี้

                        ข้อ  ๘ 
ภายใต้บังคับข้อ ๖ ลูกจ้างในสถานประกอบกิจการทุกคนมีสิทธิสมัคร
รับเลือกตั้งและมีสิทธิลงคะแนนเสียงเลือกตั้ง

                        ข้อ  ๙ 
ให้นายจ้างจัดทำบัญชีรายชื่อลูกจ้างทุกคนในสถานประกอบกิจการเป็น
สองชุดส่งให้คณะกรรมการดำเนินการเลือกตั้งหนึ่งชุดก่อนวันเลือกตั้ง
อีกหนึ่งชุดปิดประกาศไว้ให้
ลูกจ้างตรวจดูรายชื่อก่อนวันเลือกตั้งไม่น้อยกว่าสามวัน
                        ในกรณีที่ไม่มีรายชื่อลูกจ้างผู้ใดในบัญชี
หรือบัญชีรายชื่อลูกจ้างดังกล่าวไม่ถูก
ต้องลูกจ้างมีสิทธิคัดค้านและขอให้นายจ้างแก้ไขให้ถูกต้องได้
ให้นายจ้างดำเนินการแก้ไขโดยเร็ว
และปิดประกาศบัญชีรายชื่อลูกจ้างใหม่ก่อนวันเลือกตั้ง

                        ข้อ  ๑๐  ในวันเลือกตั้ง
ให้คณะกรรมการดำเนินการเลือกตั้งประกาศรายชื่อและ
หมายเลขประจำตัวผู้รับสมัครรับเลือกตั้งไว้ ณ
สถานที่ทำการเลือกตั้ง

                        ข้อ  ๑๑  การเลือกตั้งคณะกรรมการสวัสดิการในการประกอบกิจการให้กระทำ
โดยวิธีลงคะแนนลับ

                        ข้อ  ๑๒ วิธีลงคะแนนลับตามข้อ ๑๑
ให้คณะกรรมการดำเนินการเลือกตั้งจัดให้
มีการลงคะแนนเสียงในบัตรเลือกตั้งและนำไปใส่ในหีบบัตรเลือกตั้งตามวัน
เวลาและสถานที่ที่
กำหนด
                        ในสถานประกอบกิจการที่ลูกจ้างทำงานเป็นกะหรือทำงานในเวลาแตกต่างกัน
หรือมีลูกจ้างทำงานต่างสถานที่กัน
หรือสภาพของงานมีลักษณะต้องทำงานต่อเนื่องกันไป และไม่
อาจมาลงคะแนนเสียงพร้อมกันในระยะเวลาเดียวกันได้
ให้คณะกรรมการดำเนินการเลือกตั้งจัดให้
มีการลงคะแนนเสียงแยกกันหรือในระยะเวลาหนึ่งระยะเวลาใดที่ลูกจ้างมีโอกาสลงคะแนนเสียง
ได้ทุกคน ทั้งนี้
ให้คณะกรรมการดำเนินการเลือกตั้งเก็บรักษาบัตรเลือกตั้งและหีบบัตรเลือกตั้งไว้
จนกว่าลูกจ้างจะได้ใช้สิทธิในการลงคะแนนเสียงตามระยะเวลาที่คณะกรรมการดำเนินการเลือกตั้ง
กำหนดเป็นที่เรียบร้อยแล้ว
เพื่อดำเนินการนับคะแนนเสียงตามข้อ ๑๓ ในคราวเดียวกัน

                        ข้อ  ๑๓  เมื่อสิ้นสุดระยะเวลาการเลือกตั้งตามข้อ ๑๒แล้ว ให้คณะกรรมการ
ดำเนินการเลือกตั้งนับคะแนนเสียงทั้งหมดโดยเปิดเผยในทันที
เมื่อนับคะแนนเสียงเสร็จสิ้นแล้ว
ให้คณะกรรมการดำเนินการเลือกตั้งประกาศผลการนับคะแนนเสียงและจัดทำบัญชีรายชื่อเรียงลำดับ
ผู้ได้รับคะแนนเสียงมากที่สุดตามลำดับจนถึงผู้ได้รับคะแนนเสียงน้อยที่สุด
                        ในกรณีที่มีผู้ได้คะแนนเสียงเลือกตั้งเท่ากันในลำดับใด
ให้จับสลากเพื่อเรียง
ลำดับระหว่างผู้ได้คะแนนเสียงเลือกตั้งเท่ากันนั้นโดยเปิดเผย
                        ให้ผู้สมัครรับเลือกตั้งซึ่งได้คะแนนเสียงมากที่สุดตามลำดับครบจำนวนที่กำหนด
ในแต่ละสถานประกอบกิจการเป็นกรรมการสวัสดิการในสถานประกอบกิจการ

                        ข้อ  ๑๔  ให้คณะกรรมการดำเนินการเลือกตั้ง แจ้งผลการเลือกตั้งให้นายจ้าง
ทราบภายในสามวันนับแต่วันสิ้นสุดการเลือกตั้ง

                        ข้อ  ๑๕ ภายใต้บังคับข้อ ๑๖ วรรคสาม
ให้กรรมการสวัสดิการในสถานประกอบ
กิจการซึ่งได้รับการเลือกตั้งตามข้อ ๑๓
มีสิทธิและหน้าที่ในฐานะกรรมการสวัสดิการในสถาน
ประกอบกิจการนับแต่วันเลือกตั้ง

                        ข้อ  ๑๖  กรรมการสวัสดิการในสถานประกอบกิจการอยู่ในตำแหน่งคราวละ
สองปี แต่อาจได้รับการเลือกตั้งใหม่ได้
                        ในกรณีกรรมการสวัสดิการในสถานประกอบกิจการพ้นจากตำแหน่งตามวาระ
หรือลาออกทั้งคณะแต่ยังมิได้มีการเลือกตั้งกรรมการใหม่
ให้กรรมการนั้นปฏิบัติหน้าที่ไปพลางก่อน
จนกว่าจะได้เลือกตั้งกรรมการใหม่เข้ารับหน้าที่
ซึ่งต้องดำเนินการให้เสร็จสิ้นภายในสามสิบวันนับ
แต่วันที่กรรมการเดิมพ้นจากตำแหน่งหรือลาออกทั้งคณะ
                        นายจ้างอาจจัดให้มีการเลือกตั้งกรรมการสวัสดิการในสถานประกอบกิจการ
คณะใหม่ก่อนกรรมการสวัสดิการในสถานประกอบกิจการครบวาระได้
แต่ให้มีสิทธิและหน้าที่ใน
ฐานะกรรมการสวัสดิการในสถานประกอบกิจการในวันถัดจากวันครบวาระกรรมการสวัสดิการใน
สถานประกอบกิจการคณะเดิม

                        ข้อ  ๑๗  นอกจากการพ้นตำแหน่งตามวาระตามข้อ ๑๖ กรรมการสวัสดิการใน
สถานประกอบกิจการพ้นจากตำแหน่งเมื่อ
                        (๑)  ตาย
                        (๒)  ลาออก
                        (๓) 
เป็นคนไร้ความสามารถหรือเป็นคนเสมือนไร้ความสามารถ
                        (๔) 
ได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษ
สำหรับความผิดที่ได้กระทำโดยประมาทหรือความผิดลหุโทษ
                        ในกรณีที่กรรมการสวัสดิการในสถานประกอบกิจการพ้นจากตำแหน่งตามวรรค
หนึ่ง
ให้ลูกจ้างที่ได้คะแนนในลำดับถัดไปตามบัญชีรายชื่อในข้อ ๑๓ เป็นกรรมการสวัสดิการใน
สถานประกอบกิจการแทนตำแหน่งที่ว่าง
ถ้าไม่มีลูกจ้างในบัญชีรายชื่อดังกล่าวเหลืออยู่ ให้นายจ้าง
จัดให้มีกรรมการสวัสดิการในสถานประกอบกิจการแทนตำแหน่งที่ว่าง
โดยนำวิธีการเลือกตั้งตาม
ข้อกำหนดข้างต้นมาใช้บังคับโดยอนุโลม ทั้งนี้
ต้องดำเนินการให้เสร็จสิ้นภายในสามสิบวันนับแต่วัน
ที่ตำแหน่งว่างและให้กรรมการที่แทนตำแหน่งที่ว่างดำรงตำแหน่งเท่ากับวาระที่เหลืออยู่ของ
กรรมการซึ่งตนแทน

                        ข้อ  ๑๘  ในกรณีที่จำนวนลูกจ้างในสถานประกอบกิจการนั้นมีจำนวนลดลง
เหลือน้อยกว่าห้าสิบคน
ให้คณะกรรมการสวัสดิการในสถานประกอบกิจการพ้นจากตำแหน่งทั้ง
คณะนับแต่วันที่จำนวนลูกจ้างในสถานประกอบกิจการนั้นมีจำนวนลดลงเหลือน้อยกว่าห้าสิบคน

                        ข้อ  ๑๙  ให้มีการเลือกตั้งคณะกรรมการสวัสดิการในสถานประกอบกิจการใหม่
ทั้งคณะเมื่อกรรมการสวัสดิการในสถานประกอบกิจการพ้นจากตำแหน่งเกินกว่ากึ่งหนึ่งโดยนำวิธี
การเลือกตั้งตามข้อกำหนดข้างต้นมาใช้บังคับโดยอนุโลม
ทั้งนี้ ต้องดำเนินการให้เสร็จสิ้นภายใน
สามสิบวันนับแต่วันที่กรรมการสวัสดิการในสถานประกอบกิจการพ้นจากตำแหน่งเกินกว่ากึ่งหนึ่ง

                        ข้อ  ๒๐  ให้นายจ้างเผยแพร่หรือปิดประกาศรายชื่อและหน้าที่ความรับผิดชอบ
ของคณะกรรมการสวัสดิการในสถานประกอบกิจการเมื่อมีการเลือกตั้ง
หรือเมื่อมีการเปลี่ยนแปลง
กรรมการสวัสดิการในสถานประกอบกิจการเป็นภาษาไทยโดยเปิดเผยเพื่อให้ลูกจ้างทราบ
ณ สถาน
ประกอบกิจการที่มีคณะกรรมการดังกล่าวภายในสามวันนับแต่วันที่ได้รับแจ้งจากคณะกรรมการ
ดำเนินการเลือกตั้งหรือเมื่อมีการเปลี่ยนแปลงกรรมการสวัสดิการในสถานประกอบกิจการ
                        ให้นายจ้างส่งสำเนาประกาศตามวรรคหนึ่งให้พนักงานตรวจแรงงานแห่งท้องที่
ที่สถานประกอบกิจการตั้งอยู่ทราบภายในเจ็ดวันนับแต่วันที่ได้รับแจ้งจากคณะกรรมการดำเนินการ
เลือกตั้ง
หรือวันที่เปลี่ยนแปลงกรรมการสวัสดิการในสถานประกอบกิจการแล้วแต่กรณี
                        การปิดประกาศรายชื่อตามวรรคหนึ่งต้องปิดไว้จนกว่ามีการเลือกตั้งใหม่หรือมี
การเปลี่ยนแปลงกรรมการสวัสดิการในสถานประกอบกิจการ
แล้วแต่กรณี

                                                            ประกาศ
ณ วันที่ ๑๔ พฤษภาคม พ.ศ. ๒๕๔๕

ฐาปบุตร  ชมเสวี

อธิบดีกรมสวัสดิการและคุ้มครองแรงงาน

[รก.๒๕๔๕/พ๔๔ง/๑๑/๒๒ พฤษภาคม ๒๕๔๕]

                                                                        พรพิมล/พิมพ์/แก้ไข
                                                                        ๑๖/๐๘/๔๕
                                                                        B+A
(C)